લગભગ પ્રત્યેક તીર્થસ્થળનું વાતાવરણ ખૂબ પવિત્ર હોય છે. ત્યાં જતાં જ પ્રત્યેક મનુષ્ય સ્વયંશિસ્તથી વાતાવરણના પ્રભાવથી સત્વગુણી બની જતો હોય છે. તેના મનમાંથી કુવિચાર જતા રહે છે. કદાચ અા જ કારણે જ્ઞાની મનુષ્યો, સાધુ પુરુષો, સંતો, મહંતો, મહાપુરુષો, હરહંમેશ તીર્થસ્થાનમાં વસવાનુંું જ પસંદ કરતા હોય છે. જેથી મનમાં કુવિચાર ન પ્રવેશે અને મન, સદાય પવિત્ર ભાવસભર રહે. હવે કેટલાક તામસી મનુષ્યો ફક્ત પાપકર્મ અાચરતા જ અાવા પવિત્ર તીર્થસ્થાનમાં જતા હોય છે. તીર્થાટન લોકો પાપ નાશ માટે કરે છે. તેવો મત સમાજમાં હોઈ તેમના પ્રત્યે કોઈ શંકા પણ સેવતું નથી. તેથી અાવા પાપી ત્યાં જઈ મુક્ત મને પાપ અાચરે છે. અાવા પવિત્ર સ્થાનમાં જેણે જેની સાથે જે કુભાવથી પાપકર્મ અાચર્યું હોય તે તેણે અનેક જન્મ જન્માંતર સુધી જે તે વ્યક્તિ સાથે ભોગવવું પડે છે. અા પાપ સાપ થઈ જાય છે. તેથી અાવી વ્યક્તિઅો દરેક ભવમાં દુઃખી થાય છે.